ད་ལོའི་ཁམས་པའི་བོད་སྐད་བརྙན་འཕྲིན་ཐོག་གི་བཅའ་འདྲི་ལེ་ཚན་ནང་དུ་འཁྲབ་སྟོན་པ་ཕུར་པ་སྐྱབས་གདན་ཞུས་ཀྱིས་ཁོང་སྒེར་གྱི་མི་ཚེ་དང་གློག་བརྙན་ལས་རིགས་ཐད་ནས་ཁ་བརྡ་བྱེད་དུས་ཁོང་གིས་རྒྱ་རོང་བའི་སྐད་ཤེས་པ་ཙམ་ལས་དེ་མིན་ཀུན་གྱིས་གོ་ཐུབ་པའི་སྐད་རྒྱག་མི་ཤེས་པས་མཐར་རྒྱ་སྐད་ཀྱིས་བགྲོ་གླེང་མི་བཟོ་དཀའ་མེད་བྱུང་སོང་།དཔེ་འདི་བཞིན་ཡོངས་ཁྱབ་ཏུ་གོ་དགོས་པ་ཞིག་ཡིན་ན་ཡང་ན་སྐད་སྒྱུར་དང་ཡང་རྒྱ་སྐད་མ་སྤྱོད་རང་སྤྱོད་ཅིག་ཆགས་ཡོད།ཁྲོན་ཏུང་སློབ་འབྲིང་ན་སློབ་གཉེར་བྱེད་བཞིན་པའི་ངའི་ཤ་ཉེ་དང་ཉལ་ཁང་གཅིག་པའི་བོད་རིགས་སློབ་མ་ཁ་ཤས་འདུགཁོ་ཚོ་ནི་དར་མདོ་དང་མི་ཉགརོང་བྲག་ནས་ཡིན་འདུག་པས་ངས་ཁྱེད་ཚོའི་དབར་བོད་སྐད་རྒྱག་གི་ཨེ་ཡོད་ཅེས་དྲིས་པ་ཡིན།རྒྱ་སྐད་ལས་བོད་སྐད་རྒྱག་ན་ངའི་སྐད་ཁོང་ཚོས་མི་གོ་ལ་ཁོ་ཚོའི་སྐད་ངས་གོ་མི་ཐུབ་ཀྱི་མི་འདུག་ཟེར།འདི་དང་འདྲ་བར་ད་བར་སློབ་ཆེན་ནང་གི་བོད་རིགས་སློབ་མ་ཚོའི་དབར་གོ་བརྡ་མི་འཕྲོད་པའི་དཀའ་ངལ་ཆེ་བས་སྤྱི་སྐད་དགོས་ཀྱི་འདུག་ཅེས་སྐད་རྒྱག་འགོ་བརྩམས་ཡོད།